Ámōs bɛ̄ɛ ńdɔ̄ miǹló yā mə̄ndá mə́ bod mə́sə, bəfada ai bəlevíta, bə́ ngázu kóan ábə Esdras, ǹtil bəkálada nə́ bə́ tóán bindǐ bībúg yā mvéndé. 14Ńdɔ̄ bə́ ngayén ǹtilán á mvéndé naa Ǹtondôbə a ngábénde ânyu Mósɛs nâ bɔ́n bə́ Ísraɛ̂l bâyi tɔbɔ á bibə̌m ńtíé ábōg yā ngɔn zamgbála láyi tɔbɔ, 15ai nâ bâyi kúli, bə́ tsǎm fə̄ fwé á bə̄tísɔn bə́sə ai á Yērúzalɛm nâ: “Kaŋán á miǹkǒl, mǐ zu ai miǹtəm mí olíva, olíva afan, ai miǹtəm mí mírta, ai miǹtəm mə́lén ai émí bilé mə́bwí bísə̄ yābɔ̌ bibə̌m étēde anə́ ḿból á nə́ ńtilán.” 16Ńdɔ bod bə́ ngákə, bə́ ngázu ai byá, bə́ ngalóŋ bibə̌m, mod ósə á ńdǐl wóé á sī, á miǹsəŋ myábán ai á miǹsə̌ŋ yā ndá Zambá, ai á mod ǹsəŋ yǎ ḿbɛ̄ Mə̄ndím, ai á mod ǹsəŋ yǎ ḿbɛ̄ Éfraím. 17Ńdɔ ekóan ésə̄ yā é bod bə́ ngádúgan á bə́ ngábə́ á məkaban, bə́ ngálóŋ bibə̌m, bə́ ngatɔbɔ̌ fə̄ á bibə̌m bítē, amú a tádigi á mə̄lú mə́ Yosué mɔ́n Nun a zaa kwí ámǒs tē bɔ́n bə́ Ísraɛ̂l bá ndzí kig fə tám bɔ̌ nālá. Bod bə́ ngayi wú miǹtag. 18Bə́ ngaláŋ hḿ kálada Mvendé Zambá ámǒs ósə, a tádigi ámōs ósú a kələ kwí ámōs mvúa. Ńdɔ abóg á ngátɔ́bɔ məmǒs zamgbál, ámōs mwomo, anə́ tum e síligi, ńdɔ̄ bə́ ngábɔ́ ekóán məmaná.